laion/Wikipedia-Exotic huggingface dataset:
יסעור ענק

יסעור ענק (שם מדעי: Macronectes) הוא סוג של עוף ימי השייך למשפחת היסעוריים, והם המינים הגדולים ביותר במשפחה זו. בסוג שני מינים המוגבלים לחצי הכדור הדרומי, ולמרות ההבדלים ביניהם יש דמיון בהרגלי הרבייה בשני המינים על אי הנסיך אדוארד, איי קרגלן, האי מקווארי ואיי ג'ורג'יה הדרומית ואיי סנדוויץ' הדרומיים. יסעורנים רבים מקננים דרומה יותר, באנטארקטיקה. היסעורים הענקיים הם טורפים תוקפניים וגם אוכלי נבלות. ציידי הלווייתנים נהגו לקרוא להם "זללנים". בסוג זה ישנם שני מינים: יסעור ענק צפוני (Macronectes halli) יסעור ענק דרומי (Macronectes giganteus) השם: Macronectes מקורו במילה מרקוס והמילה nēktēs,[דרושה הבהרה] ביוונית שמשמעותה: שחיין ארוך. כמו כן, המילה Petrel שמשמעותה בעברית יסעור, היא נגזרת של שליח הברית החדשה, פטרוס הידוע בסיפור ההליכה שלו על פני המים.[דרושה הבהרה] דבר המזכיר את הרגל היסעורים, הנראים רצים על המים כדי להמריא. יסעורי הענק ענקים כשמם. יסעור הענק הצפוני שוקל 3–5 קילוגרם, מוטת כנפיו 150–210 סנטימטרים, ואורכו 80–95 סנטימטרים. יסעור הענק הדרומי מעט גדול יותר, משקלו כ-3 עד 8 קילוגרם, מוטת כנפיו 180–210 סנטימטרים, ואורכו 86–100 סנטימטרים. הזכרים גדולים וכבדים יותר מהנקבות. יסעורנים אלה דומים לכאורה לאלבטרוסיים, והם היחידים שיכולים להיות שווים אליהם בגודלם. הם גם היחידים מבני משפחת היסעוריים שיש להם רגליים מספיק חזקות בשביל ללכת בצורה יעילה על הקרקע. ליסעורים יש לסת אשר יכולה להכיל מזון חלקלק. הם מפיקים שמן קיבה המורכב משעוות אסטר וטריגליצריד העוזר להם כנגד טורפים. יש להם בלוטת מלח מעל הנחיריים המסייע להתפיל את גופם, עקב כמות גבוהה של מים באוקיינוס שהם סופגים. הבלוטה מפרישה תמיסת מלח מאפם, וגם מייצר מזון עשיר באנרגיה המסייע לאפרוחים ועבור העופות הבוגרים בזמן טיסות ארוכות. מקורם גדול מאוד בצבע כתום חיוור, נוצותיהם אפורות עם נקודות (למעט 15% מיסעורי הדרום, שראשם צווארם והחזה העליון שלהם בצבע לבן). מזונם מצוי ביבשה ובים, אך בעיקר ליד החוף. הם אוכלים פגרים, בעיקר של כלבי ים ופינגווינים. לעיתים קרובות הם עוקבים אחרי סירות דיג לאכול את הפסולת הנזרקת ממנה. תוחלת חייהם 20 שנים. עונת הרבייה היא מחודש אוקטובר ועד מרץ. היסעורים מטילים ביצה אחת ויחידה, בקן מחוספס הבנוי 50 סנטימטרים מעל לפני הקרקע. הביצה מודגרת במשך כ-60 ימים. מרגע שבקע, הגוזל נשאר בקן למשך 3 שבועות. הגוזלים מצמיחים נוצות לאחר כ-4 חודשים, ומגיעים לבגרות המינית רק לאחר 6–7 שנים כאשר הופכים לפרחון. מדיה וקבצים בנושא יסעור ענק בוויקישיתוף יסעור ענק, באתר ITIS (באנגלית) יסעור ענק, באתר NCBI (באנגלית) יסעור ענק, באתר Animal Diversity Web (באנגלית) יסעור ענק, באתר GBIF (באנגלית) יסעור ענק באתר ADW
טדורנה

טדורנה (שם מדעי: Tadorna) הוא סוג של עופות מים ממשפחת הברווזיים. בסוג זה ישנם 7 מינים. מיני הטדורנה ניכרים בגודלם הגדול יחסית בהשוואה לשאר הברווזים. מוטת כנפיהם עשויה להגיע לכ-140 ס"מ, אורכם מגיע עד כ-70 ס"מ, ומשקלם עד כ-1.3 ק"ג. צבעיהם העיקריים הם לבן, שחור וחום. ברוב המינים יש הבדלים קלים בין צבעי הזכר לצבעי הנקבה אך בכל המינים ניכר בשעת תעופה אותו דפוס של שלושת הצבעים: לבן, שחור וחום. לזכרים בסוג זה יש מין יבלת גדולה על המקור. קזרקה חלודית (Tadorna ferruginea). טדורנה דרום אפריקאית (Tadorna cana). טדורנה אוסטרלית (Tadorna tadornoides). טדורנה עדנית (Tadorna variegata). Tadorna cristata טדורנה ירוקת-ראש (Tadorna tadorna) - מצויה בישראל. טדורנת ראג'ה (Tadorna radjah). מדיה וקבצים בנושא טדורנה בוויקישיתוף טדורנה, באתר ITIS (באנגלית) טדורנה, באתר NCBI (באנגלית) טדורנה, באתר Animal Diversity Web (באנגלית) טדורנה, באתר האנציקלופדיה של החיים (באנגלית) טדורנה, באתר GBIF (באנגלית) טדורנה, באתר אנציקלופדיה בריטניקה (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
רגימנט הפרשים הזר הראשון

רגימנט הפרשים הזר הראשון (בצרפתית: 1er Régiment étranger de cavalerie, 1er REC) הוא רגימנט השריון היחיד בלגיון הזרים הצרפתי. הגדוד מוצב באוראנג', ווקלוז שבצרפת מ-1967, עם הגעתו מסידי-בל-אבס שבאלג'יריה. הרגימנט הוקם בתוניסיה ב-1920 מגרעין של לגיונרים רוסיים, ולגיונרים מרגימנט החי"ר הזר השני. בעת הקמתו אורגן הרגימנט במתכונת חי"ר, ורעיון הקמת רגימנט פרשים בלגיון נתקל בעוינות ובהתנגדות רבה מצד חיל הפרשים הצרפתי. מקימי הרגימנט בחרו לגייס לגדוד לגיונרים ממוצא רוסי משום שרובם היו ותיקי הכוחות הלבנים ממלחמת האזרחים ברוסיה והתמחו בלחימת פרשים. עקב מיומנותם המקצועית של לוחמיו התקבל עד מהרה הרגימנט לכוחות הפרשים של צרפת. הגדוד שירת במלחמת מלחמת הודו-סין הראשונה ומלחמת העצמאות של אלג'יריה, וכיום מתפקד כרגימנט הטנקים של הלגיון. על דגל הרגימנט רקומים באותיות בצבע זהב הקרבות הבאים: לבנט - 1925–1926 מרוקו - 1925–1927, 1930-1934 המערכה בתוניסיה - 1943 כיס קולמאר - 1945 שטוטגרט - 1945 מלחמת הודו סין הראשונה - 1947–1954 מלחמת העצמאות של אלג'יריה - 1952–1962 מלחמת המפרץ - 1990-1991 למרות שיוכו של הרגימנט ללגיון הזרים הוא גם משמר מסורות רבות של חיל הפרשים, דבר המתבטא בעיקר בלבוש הטיקסי של הגדוד. הרגימנט מחולק לשבעה אסקדרונים וכולל כ-930 חיילים. ה-,ECL מפג"ד ופלוגת הלוגיסטיקה ה-EAS, אדמיניסטרציה ופלוגת תמיכה ארבעה פלוגות קרביות (הראשונה, השנייה, השלישית והחמישית) כל אחת מורכבת מארבע מחלקות וחפ"ק. הגדוד מציוד ב-AMX 10 RC, רק"ם חמוש בתותח 105 מ"מ. ה-EEI, סיור ופלוגה קלה. Croix de guerre Croix de guerre des théâtres d’opérations extérieures Croix de guerre 39-45 Croix de guerre des TOE תיאור הקמת הרגימנט ושירותו במהלך המרד הדרוזי מופעים באוטוביוגרפיה של ג'והן הרווי עם לגיון הזרים נגד הדרוזים, אשר היה מהלגיונרים הראשונים ברגימנט. ג'ון הרווי, עם לגיון הזרים נגד הדרוזים, הוצאת מצפה, 1930. מדיה וקבצים בנושא רגימנט הפרשים הזר הראשון בוויקישיתוף אתר הרגימנט (בצרפתית)
דני אגמון

דֶני (דניאל) אגמון (קלימן) (14 בדצמבר 1924 - 5 באפריל 2006) היה מראשוני אנשי המודיעין בפלמ"ח ובצה"ל. אגמון נולד לחנה וישראל בירושלים. בגיל ארבע עבר עם משפחתו לקיבוץ עין חרוד. באפריל 1945 התגייס לפלמ"ח, עבר קורס מפקדי כיתות ומפקדי מחלקות, ובשנת 1946 עבר קורס קציני מודיעין של ההגנה, שנמשך שישה חודשים. באוגוסט 1946 התמנה על ידי יגאל אלון למפקד המחלקה הערבית (מחלקת "השחר") של הפלמ"ח. אנשי המחלקה היו ממוצא מזרחי, בעלי חזות ערבית שיכלו להיטמע בקרב אוכלוסייה ערבית (מסתערבים). הם השתתפו באסיפות ובכינוסים ערביים ומסרו דוחות ישירים על הלך הרוחות אצל הערבים (בניגוד לש"י של ההגנה, שהסתייע במשתפי פעולה ערבים). המחלקה יזמה התנקשויות בראשי המסיתים הערביים בחיפה (מבצע "זרזיר") מתוכן בוצעה התנקשות בראש המסיתים, שייח' נימר אל-ח'טיב, שנפצע קשה ונאלץ לעזוב את הארץ. בתחילת מלחמת העצמאות הצליחו הערבים להחדיר מספר פעמים מכוניות תופת לשטח היהודי שגרמו להרוגים ופצועים רבים. מורל היהודים ירד. בפברואר 1948 הגיעה ידיעה שהערבים מכינים מכונית תופת גדולה באחד המוסכים בעיר התחתית בחיפה. איש המחלקה יצחק שושן חדר לצד הערבי והצליח לאתר את המכונית במוסך "אבו שעם". על היחידה הוטל לפוצץ את המכונית במוסך בטרם יצליחו הערבים לבצע את זממם. מכונית גנובה ובה 300 ק"ג חומר נפץ הוכנה בחצר הטכניון. דני אגמון ביחד עם יוחאי בן נון הכינו את מערכת ההשהיה. ב-22 בפברואר 1948 הצליחו שני אנשי היחידה הערבית להכניס את מכונית התופת למוסך הערבי, להחנות אותה ליד מכונית התופת הערבית ולהסתלק. בהתפוצצות נהרגו 30 ערבים ו-70 נפצעו. אגמון הצליח להחדיר מסתערבים מהמחלקה ללבנון ולסוריה כפליטים פלסטינים בתוך זרם הפליטים מפלשתינה. יחידה זו עזרה בפעולת הפיגוע בספינה "איגריס" (ספינת הטיולים של היטלר) בנמל ביירות (מבצע דוד). ב-אפריל 1948 העביר אגמון את הפיקוד על המחלקה לשמריה גוטמן והוא עבר לתפקיד קצין המודיעין של חטיבת הראל עד סוף המלחמה. ב-1953 מונה (במילואים) לתפקיד קצין מודיעין של עוצבת געש ובתפקיד זה שימש במלחמת סיני, מלחמת ששת הימים ומלחמת יום הכיפורים. במלחמה זו קיבל ידיעה שבנו נעדר בחזית סיני אך הוא סירב לבקשת רפאל איתן לעזוב את המערכה. ב-1957 עבר לקיבוץ חפציבה. בשנת 1964 מונה למזכיר הקיבוץ. החל משנת 1969 שימש ארבע שנים כעוזרו של יגאל אלון ופעל בתכנון וביצוע תוכנית אלון. ב-1978 גויס לחמש שנות שירות קבע לצד הרמטכ"ל רפאל איתן ושימש כראש מחלקת תו"ל (תורת הלחימה) בחטיבת המחקר באמ"ן. בסיומן חזר לשירות מילואים עד לפרישתו מצה"ל בגיל 75 בדרגת אלוף-משנה. דני אגמון נפטר בקיבוצו ונטמן בבית העלמין חפציבה בבית אלפא. גמליאל כהן: המסתערבים הראשונים, הוצאת משרד הביטחון – ההוצאה לאור, 2002 מדיה וקבצים בנושא דני אגמון בוויקישיתוף דני אגמון, באתר הפלמ"ח דני אגמון באתר "פרש" נדב מן, צילומי דֶני אגמון: מחלוצי מודיעין השדה של צה"ל, באתר ynet, 10 באוקטובר 2008
זרבובית

זרבובית היא פיה של כלי מזיגה. בין כלי המזיגה היכולים להכיל זרבובית נמצאים: קומקום, כד, קנקן ועוד. מקורה של המילה בעברית משנאית: ”בכוסות שיש להן זרבוביות” (ויקרא רבה, ה), כאשר משמעות המונח היא צינור למזיגת נוזל, בדומה למרזב הבית - אשר מקורו באותו שורש: "זרב"; הוראת השורש היא זרימה, נזילה ושטיפה. בשפה העברית המודרנית, משמש המונח בהשאלה גם לכינוי לחלק הפנים הקדמי של בעל חיים, הכולל את חרטומו, וזאת בשל האף הצר והארוך של בעל החיים. לאורך ההיסטוריה ניתן לראות שימושים אמנותיים בזרבוביות של כלים. בחפירות ארכאולוגיות התגלו כלים בני אלפי שנים בהם פוסלה הזרבובית של הכלי, כשהיא לרוב מתארת זרבובית בעל חיים. פיסול זה נעשה הן מטעמי אמנות והן מטעמי דת. בתרבות הישראלית זכה המונח לפופולריות בשל המערכון שכתב דן אלמגור עבור שלישיית "הגשש החיוור" - הצ'ופצ'יק של הקומקום במסגרת המערכון "הכה את המומחה" - שהיווה פרודיה על תוכניות הרדיו, בהן נהגו להציג קטעים של שאלות למומחים, ראיונות וכתבים. בין קטעי המערכון שזכו לפרסום רב והפכו השראה למטבעות לשון בעברית, היה הקטע בו נשאל "מומחה ללשון" כיצד נקרא "הצ'ופצ'יק של הקומקום, זה שמשפיך את התה" והתשובה שקיבל הייתה "זרבובית". זרבובית בצורת ברווז מהתקופה הרומית שהתגלה בבריטניה, מוצג כיום במוזיאון דרבי זרבובית בצורת ראש גמל, סטרפורדשייר, אנגליה, 1750 זרבובית בצורת מגילת קלף בידו של סופר, שושלת צ'ינג, שנת 1700 לערך, מוצג כיום במוזיאון טאפט רוביק רוזנטל, 12 הביטויים הגששיים המובילים שחדרו לשפה אודות הזרבובית באתר האקדמיה ללשון העברית. במקור ברוסית, צ'ובצ'יק פירושו תלתל זעיר בולט בקדמת הראש.
מערת הצדיקים בחלב

מערת הצדיקים היא מערת קבורה יהודית המצויה בכותל בית הכנסת יואב בן צרויה בארם צובא היא העיר חלב אשר בסוריה. מערת הצדיקים ובשמותיה האחרים מלכבי או מערת אליהו הצדיק, היא מערת קבורה יהודית בה נקברו חכמי חלב ורבני קהילת ארם צובא. מערת הצדיקים ממוקמת בכותל בית הכנסת יואב בן צרויה מימין לכניסה הראשית, ובקרבת מקום למערה נוספת מערת אליהו הנביא בה נשמר במשך כ-600 שנה כתר ארם צובא. מכאן מובנת קדושת האתר וחשיבותו בהיסטוריה היהודית. ראוי להדגיש כי קבורה בתוך בית כנסת איננה מקובלת בעולם היהודי עקב בעיות של טומאה והיטהרות. קבורה בכותל בית הכנסת הראשי בחלב הייתה נדירה ויוחדה למספר מועט של חכמים וצדיקים אשר זכו לכבוד הרב. בית הכנסת יואב בן צרויה, נושא את שמו של שר צבאו של דוד המלך אשר בכיבושיו הגיע לחלב בשנת 850 לפני הספירה, ועל פי המסורת היה מייסדה של הקהילה היהודית במקום. בית הכנסת נבנה ונחרב מספר פעמים לרבות במאה החמישית, במאה התשיעית ובמאה הארבע עשר. עם הגעת משפחות רבות ממגורשי ספרד הפראנקוס אשר ראו עצמם כקהילה עצמאית עשירה ומיוחסת ביחס לאוכלוסייה היהודית המקורית המוסתערבים, הוקם בשנת 1734 האגף הספרדי בבית הכנסת. בית הכנסת הגדול היה בנוי מחלל פתוח לשמיים ללא גג, ומצדדיו אולמות תפילה נפרדים לוותיקים ולספרדים בהם השתמשו בימי החורף. נשים וגברים ישבו בצוותא לפי השתייכות משפחתית, עזרת נשים נבנתה רק בתקופה מאוחרת מאוד. בית הכנסת הגדול ומערת הצדיקים כאתר קבורה יהודי ייחודי נחקרה על ידי מלומדים רבים, בתחילת המאה הגיעו חוקרי אוניברסיטת לייפציג מגרמניה ומיפו את בית הכנסת הראשי בחלב. בשנת 1947 הוצת בית הכנסת הגדול בפרעות חלב על ידי המון מוסלמי אשר מחה על החלטת כ"ט בנובמבר. בית הכנסת נסגר ומאז שופץ לפי תכנונו המקורי. לפי עדויות אישיות של בני משפחת מזרב-הלוי אשר ביקרו במערה בשנת 1940, מתוארת המערה כדלקמן: "כוך בקיר האבן עם כניסה צרה ושתי מדרגות המובילות לחלל חשוך מעין מערה שם נמצאים קברי החכמים". בכל שבת קודש היו בני המשפחה והצאצאים עולים לקברי האבות ומתפללים לזכרם ולבריאות משפחותיהם, הדלקת נרות במערת הצדיקים הייתה מתבצעת מעט לפני כניסת השבת. עליה לקבר הייתה נהוגה גם ביום כיפור. לפי עדויות אישיות ולפי מאמרי המלומדים, נקברו במערה כעשרים וארבעה חכמים ורבנים. לפי גרסאות נוספות מספר הקברים גדול במעט. בין הרבנים הקבורים במקום ניתן למנות את הרב שלמה לניאדו, הרב אברהם ענתבי. הרב חיים מרדכי לבטון. הרב יעקב שאול דוויק, הרב אליהו שמאע הלוי, הרב יצחק שרים. רבנים נוספים אשר כנראה קבורים במערה הם: הרב יהודה קצין, והרב עובדיה הלוי. ראיון אישי, פרופסור ירון הראל, אוניברסיטת בר-אילן אוקטובר 2011 חכם אברהם עדס,דרך אר"ץ מנהגי ארם צובא חלב, בני ברק תש"ן 1990. חכם אברהם דוויק, קובץ מאמרים ושירים חלב, ירושלים. פרופסור ירון הראל, מינוי רבנים בגדד דמשק חלב 1744-1914, יד יצחק בן-צבי. גיורא פוזיילוב, גדולי רבני סוריה ולבנון, ירושלים, התשנ"ה. אליהו מירב, קהילת חלב, ראש פינה 2010. מרים פרנקל קהילת יהודי חלב במאה ה-11-12, יד יצחק בן-צבי. david sutton .aleppo city of scholars. artscroll מפיוטיו של הרב אברהם דוויק באתר 'הזמנה לפיוט' מפיוטיו של הרב שלמה לניאדו באתר 'הזמנה לפיוט' מפיוטי ר' אברהם יצחק ענתבי באתר '[הזמנה לפיוט' (ראו ראיון אישי, חכם אברהם עדס מתעד קהילת אר"ץ, בני ברק)
טיטן 3E

טיטן 3E שנקרא גם טיטן IIIE וידוע גם בשם טיטן III-קנטאור הוא משגר לוויינים וחלליות אמריקאי ששוגר 7 פעמים בין 1974 ל-1977. המשגר הוא בן למשפחת טילי הטיטן. משגר זה שימש לשיגור מספר משימות מפורסמות ביותר של נאס"א ביניהם גשושיות וויאג'ר וויקינג. הטיטן 3E הוא משגר בעל שלושה שלבים שפותח מהטיטן 3D אך עם שלב עליון מסוג קנטאור D להגברת יכולת הנשיאה. המשגר "טיטן 3E" היה הראשון ממשפחת הטיטן שהשתמש בשלב קנטאור, שלב ששימש גם את הטיטן 4 מאוחר יותר. למשגר יכלו להוסיף גם שלב רביעי מסוג "סטאר-37E", ובתצורה זו שיגרו שני לווייני הליוס. שלב הסטאר-37E שימש גם בשיגורי גשושיות מתוכנית וויאג'ר אך הם נחשבו כמטען יותר מאשר כשלב במשגר. כל שבעת השיגורים שבוצעו (מתוכם שישה מוצלחים) בוצעו מכן שיגור LC-41 בנמל החלל קייפ קנוורל, פלורידה. מדיה וקבצים בנושא טיטן 3E בוויקישיתוף Encyclopedia Astronautica Titan 3E (אנגלית) רשימת שיגורים ללא השלב הרביעי רשימת שיגורים עם Star 37E
טרה (מיתולוגיה)

טֶרָה או טֶלוּס (בלטינית: Terra או Tellus) הייתה אלת האדמה או ההאנשה של האדמה במיתולוגיה הרומית. האלה כונתה Terra Mater או Tellus Mater (בלטינית "אמא אדמה" - כאשר "מאטר" הוא תואר כבוד אשר הוענק לאלות רבות. הביטוי "אמא אדמה" הגיע בעקבות זאת לשפות מודרניות רבות, וגם לשפה העברית). היסוד הכימי טלוריום שהתגלה בשנת 1798 על ידי מרטין היינריך קלפרות' נקרא על שם האלה. בדת הרומית פולחנה של האלה כלל תפילות למניעת רעידות אדמה, וכן תפילות ליבול חקלאי מוצלח (שנעשו לצד תפילות לאלה קרס - אלת החקלאות) חגה של האלה נקרא פורדיקידיה (Fordicidia) או הורדיקידיה (Hordicidia), ונחוג מדי שנה ב-15 באפריל. הפולחן כלל קורבן של פרה הרה, ובוצע על ידי הפונטיפקס מקסימוס (הכהן הראשי) והבתולה הוסטלית. אפרה של עובר פרה זו נשמר על ידי הבתולות הוסטליות ושימש לטיהור בפסטיבל הפריליה. חג נוסף של אלה זו נחוג בסוף החורף ונקרא סמנטיבאה. חג זה נחוג ב-24 בינואר מדי שנה, כאשר חלקו השני של החג נערך שבוע לאחר מכן והוקדש לקרס. מקדש של לאלה טרה הוקם על גבעת אסקווילינו ברומא בשנת 268 לפנה"ס. בספרות מדע בדיוני נעשה שימוש רב בשמה של האלה כשמו של כדור הארץ, זאת בהתבסס על כתבים אסטרונומיים בלטינית שעשו שימוש זה. פיליפ ק. דיק השתמש במונח "טרן" בספרו ואילו בשם "טלוס" נעשה שימוש בספריהם של ק.ס. לואיס (בטרילוגיית החלל), אדוארד אלמר סמית' (בסדרת העדשאי) ורוברט היינליין. אלים רומיים
טלוס

האם התכוונתם ל... טרה (מיתולוגיה) – אלה טלוס (מטרה) – בהקשר של טלאולוגיה או דיסטלולוגיה טלוס (אי) – האי היווני Telos או (אנ') באנגלית
בה"ד 8

בה"ד 8 (בסיס הדרכה מס' 8) הוא בית ספר לכושר קרבי הממוקם במכון וינגייט וסמוך לחוף נתניה. הבסיס כפוף למערך הכושר הקרבי של צה"ל, מסמיך את כלל תפקידי המערך ומארגן השתלמויות בתחום זה. בה"ד 8 הוקם בשנת 1949 כבית הספר לצניחה של צה"ל, בצמוד לבסיס חיל האוויר בתל-נוף. תחילה שימש להכשרת הצנחנים הראשונים, אשר מהם הורכב גדוד הצנחנים הראשון גדוד 890. לאחר שהגדוד הוכפף לבה"ד, הפכה היחידה לתשתית ממנה הוקמה ב-1954 חטיבת הצנחנים. מפקדו הראשון היה יהודה הררי וסגנו, לוחם הקומנדו הבריטי, צבי צלנר. יחידת האימון הגופני הוקמה עם הקמת צה"ל ב-1948 ובסיסה היה נטוע ביחידת האימון שפעלה בפלמ"ח בתקופת טרום קום המדינה. תחילה הוקם מטה היחידה ובסיס האימונים במחנה סרפנד שהיה קודם לכן בשליטת הצבא הבריטי, לאחר הפיכת מחנה סרפנד לבסיס צריפין הועברה היחידה למחנה דורה שבנתניה, לאחר בניית שכונת רמת ידין בשנות ה-50 פונה הבסיס בשנית והעבר למתחם מכון וינגייט. ב-1976 הפך המערך ליחידה בתוך זרוע היבשה ותפקידה הורחב לפיתוח מערכי ירי, ניווט, שחייה והצלה ואימוני לוחמה פנים אל פנים אותם הוביל אמן הלחימה אימי שדאור ליכטנפלד. הבסיס שם לעצמו למטרה להנחיל את חשיבות הכושר הגופני והקרבי בשילוב עם תזונה נכונה ותרבות גופנית לכלל המשרתים בצה"ל. בבה"ד 8 שמים דגש על מקצועיות ופיתוח הדרכה, חדשנות כל זאת על ידי צוות הדרכה איכותי שאותר ונבחר בקפידה. העישון אסור בכל רחבי הבה״ד וקוד הלבוש כולל לפעמים בגדי ספורט במקום מדים. מפקד הבה"ד הוא סא"ל ברוך רם. מדיה וקבצים בנושא בה"ד 8 בוויקישיתוף בה"ד 8 באתר מתגייסים (צה"ל) סמדר קרמפף, 15 דברים שלא ידעתם על בית הספר לכושר קרבי, באתר צה"ל (דרך ארכיון האינטרנט), 12 במאי 2013 גביע הרמטכ"ל בכדורגל לשנת 1949 במעמד יעקב דורי ויגאל ידין, ארכיון צה"ל ומערכת הביטחון גביע הרמטכ"ל בכדורגל לשנת 1951 במעמד יגאל ידין, יומני כרמל יוני 1951 (התחלה 2:59) אליפות צה"ל בכושר קרבי, 1983 הסרטון הרשמי של בית הספר לכושר קרבי, סרטון בערוץ "Yossy Mendelovich", באתר יוטיוב (אורך: 05:07) הכי בסיסי, בה"ד 8 וינגייט באתר מתגייסים מערך הכושר הקרבי משמש כאחד מעמודי התווך של צה"ל למעלה מ-65 שנה ערך זה הוא קצרמר בנושא צה"ל. אתם מוזמנים לתרום לוויקיפדיה ולהרחיב אותו.
סקיליינרס פרנקפורט

סקיליינרס פרנקפורט (בגרמנית: Skyliners Frankfurt) היא קבוצת כדורסל גרמנית מהעיר פרנקפורט. המתמודדת בליגת העל הגרמנית ובליגת האלופות. המועדון נוסד בשנת 1999 כממשיך דרכו של המועדון טאטאמי רונדורף. המועדון נחשב ביחד עם ברוז במברג ואלבה ברלין לאחד המועדונים הטובים בגרמניה, אשר נאבקים ביניהם על תוארי האליפות והגביע הגרמניים. בעונת 1999/00 זכתה הקבוצה בגביע הגרמני. ובעונת 2003/04 זכתה באליפות הבונדסליגה, לאחר ניצחון בגמר הפלייאוף מול קבוצת ברוז במברג 2-3. הקבוצה משתתפת במפעלים אירופאים מאז עונת 1999/00. בין היתר: בגביע ספורטה, גביע יול"ב, יורוצ'לנג', יורוקאפ, ושלוש פעמים בשלב הבתים של היורוליג. בחודש יולי 2011 חתם בקבוצה המאמן הישראלי מולי קצורין, לתקופה של שנתיים. הקבוצה מקיימת את משחקיה בהיכל הספורט בלשפורטהיילה המכיל 5,002 מקומות ישיבה. בעונת 2015/2016 זכתה הקבוצה ביורופקאפ. ארצות הברית מייקל תומפסון ארצות הברית ג'רמריו דוידסון גרמניה יוהנס הארבר גרמניה טים אולברשט הבונדסליגה: אליפות (1): 2004 מקום שני: 2005, 2010 הגביע הגרמני: זכייה (1): 2000 גמר: 2002, 2004 חצי גמר: 2005, 2009, 2011 יורופקאפ (שיא משותף): זכייה (1): 2016 מדיה וקבצים בנושא סקיליינרס פרנקפורט בוויקישיתוף אתר האינטרנט הרשמי של סקיליינרס פרנקפורט
וליטון

וליטון סוארס דה מוראיס (בפורטוגזית: Welliton Soares de Morais; נולד ב-22 באוקטובר 1986 בקונסייסן דו אראגואיה שבברזיל) הוא כדורגלן ברזילאי המשחק בעמדת החלוץ באל וואסל. קבוצתיים אלוף מחוז גויאס - 2006 מקום שני בליגת העל הרוסית - 2007, 2009 (ספרטק מוסקבה) אישיים מלך השערים בליגת העל הרוסית - 2009 (21 שערים), 2010 (19 שערים) השחקן המצטיין בליגת העל הרוסית במיון שער+בישול (21 שערים, 3 בישולים) החלוץ הטוב ביותר ברוסיה - 2009 החלוץ השני הטוב ביותר ברוסיה - 2010 מדיה וקבצים בנושא וליטון בוויקישיתוף וליטון, באתר Transfermarkt וליטון, באתר Soccerway וליטון, באתר WorldFootball.net וליטון, באתר FootballDatabase.eu סטטיסטיקות ופרופיל באתר התאחדות הכדורגל הרוסית דף השחקן באתר הרשמי של ספרטק מוסקבה ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
טלקום בון

טלקום באסקט בון (בגרמנית: Telekom Baskets Bonn) היא קבוצת כדורסל גרמנית מהעיר בון המתמודדת בבונדסליגה ובליגת האלופות בכדורסל. הקבוצה הוקמה בשנת 1995. בסיום עונת 1995/96 העפילה לבונדסליגה. הקבוצה הגיעה 5 פעמים עד לגמר הפלייאוף אך לא הצליחה לזכות באליפות. בנוסף, הגיעה הקבוצה שלוש פעמים עד לגמר הגביע הגרמני ולא זכתה בו. הקבוצה משתתפת במפעלים אירופאים מאז עונת 1997/98. בין היתר: בגביע קוראץ', גביע ספורטה, גביע יול"ב, יורוצ'לנג', יורוקאפ, וליגת האלופות בכדורסל. הקבוצה מקיימת את משחקיה מאז שנת 2008 בהיכל הספורט טלקום דום המכיל 6,000 מקומות ישיבה, שהחליף את היכל הארטברגהלה שהכיל 3,500 מקומות. בעונת 2021/22 הקבוצה זכתה במקום השלישי בליגה ושחקנה פארקר ג'קסון-כרטווית זכה בתואר "שחקן העונה". בעונת 2022/23 הקבוצה הפתיעה וסיימה במקום הראשון בעונה הסדירה. שחקנה טי ג'יי שורטס זכה בתואר "שחקן העונה" בליגה הגרמנית ובליגת האלופות בכדורסל, והקבוצה זכתה בליגת האלופות בכדורסל לאחר ניצחון 77–70 על הפועל ירושלים בגמר. הבונדסליגה: מקום שני: 1997, 1999, 2001, 2008, 2009, 2023 חצי גמר: 2003, 2004, 2005 הגביע הגרמני: גמר: 2005, 2009, 2012 חצי גמר: 2003 גביע ספורטה: רבע גמר: 2001, 2002 יורוצ'לנג': רבע גמר: 2009, 2013 ליגת האלופות זכייה: 2023 מדיה וקבצים בנושא טלקום בון בוויקישיתוף אתר האינטרנט הרשמי של טלקום בון
פלוטו (דמות דיסני)

פּלוּטוֹ (באנגלית: Pluto) הוא דמות הנפשה המופיעה בסרטיו המצוירים של וולט דיסני. פלוטו מופיע בסרטים ככלב המחמד של מיקי מאוס, אולם הופיע בסרטים גם ככלבם של דונלד דאק ושל גופי (שהוא בעצמו כלב מואנש). פלוטו יוצא דופן מכל דמויות דיסני בכך שאינו מואנש, הוא אינו מדבר ומביע רגשות של אדם, ולמעשה הוא מייצג כלב. פלוטו לרוב מעביר את זמנו בחברת בעליו אך יש לו מספר חברים, ובהם הכלבים פיפי הפקינזי, דינה ההולנדית ורוני הסנט ברנרד. אויביו כוללים את בוטץ' הבולדוג, פיגרו החתלתול, צ'יפ ודייל והדבורה באז. בסרט ההנפשה "פלוטו הבן" משנת 1942 מוצג כלבלב בשם "פלוטו הבן" כבנו של פלוטו. פלוטו קרוי על שם כוכב לכת ננסי פלוטו שהתגלה בשנת 1930 - השנה בה צויר פלוטו לראשונה. בשל המחלוקת על השם, אולפני דיסני הכריחו את אולפני סרטי פרמאונט אשר יצרו את סדרת ההנפשה פופאי לשנות את שמו של אויבו של פופאי - "בלוטו" ל-"ברוטוס", על מנת שלא יהיה בלבול בינו לבין פלוטו. פלוטו, ברשת החברתית פייסבוק מדיה וקבצים בנושא פלוטו בוויקישיתוף תמונות של פלוטו באתר דיסני
בסיס

האם התכוונתם ל... במתמטיקה: בסיס (אריתמטיקה) – במתמטיקה: המספרים הנמצאים ביסודה של שיטת ספירה בסיס (אלגברה) – באלגברה ליניארית: קבוצה מינימלית של וקטורים במרחב כך שכל וקטור ניתן להצגה כצירוף ליניארי שלהם בסיס (טופולוגיה) – אוסף של קבוצות פתוחות, שמאיחודן אפשר לקבל את כל הקבוצות הפתוחות השייכות לטופולוגיה חזקה – בסיס של חזקה לוגריתם – בסיס של לוגריתם בסיס - בגאומטריית המישור: אחת מצלעות המשולש או הטרפז. בגאומטריית המרחב: פאות נגדיות של מנסרה. פונקציה אלמנטרית בכימיה: בסיס (כימיה) – תרכובת שרמת החומציות (pH) שלה בתמיסה מימית גבוהה מ-7 בפיזיקה: חלקיק אלמנטרי – החלקיקים הבסיסיים של המודל הסטנדרטי בגנטיקה: נוקלאוטיד – חומצות הגרעין הבסיסיות בתא, ובראשן ארבעת הבסיסים שמרכיבים את הדנ"א בהלכה: בסיס לדבר האסור – אחד מסוגי המוקצה בצבא: בסיס צבאי – מתקן קבע המופעל על ידי צבא בסיס טיסה – בסיס צבאי הכולל בתוכו שדה תעופה לשימוש כלי טיס צבאיים באדריכלות: יסודות המבנה - ראו בפרק ביסוס כן – מבנה המשמש כבסיס לפסל או עמוד פודיום – דוכן או במה קטנה המשמשים נואמים או מנצחי תזמורות במיסוי: בסיס מס – האובייקטים שעליהם מוטל המס מוסדות: בסיס לאמנות ותרבות – בית ספר ללימוד פיסול, ציור וצילום בהרצליה בפוליטיקה: בייס (פוליטיקה) – גרעין הבוחרים של מפלגה (מקור המונח באנגלית, משמעותו היא "בסיס") בספורט: כדור בסיס – משחק כדור. אישים ששם משפחתם בסיס: ישועה בסיס – רב תוניסאי עזריה בסיס – רב ישראלי ממוצא תימני, רבן של בית דגן וראש העין
ארטלנד דראגונס

ארטלנד דראגונס (בגרמנית: Artland Dragons) היא קבוצת כדורסל גרמנית מהעיר קווקנבריק שבמדינת סקסוניה התחתונה, המתמודדת בבונדסליגה וביורוקאפ. הקבוצה הוקמה בשנת 1955. בסיום עונת 2002/2003 העפילה לבונדסליגה. הקבוצה זכתה בגביע הגרמני בעונת 2007/2008, לאחר ניצחון בגמר מול קבוצת EnBW לודוויגסבורג. בנוסף הגיעה פעם אחת עד לגמר הפלייאוף (2006/2007) אך הפסידה את האליפות לקבוצת ברוז במברג. הקבוצה משתתפת במפעלים אירופאים מאז עונת 2007/2008. בין היתר: בגביע יול"ב, ביורוצ'לנג' וביורוקאפ. הקבוצה מקיימת את משחקיה מאז שנת 2003 בארטלנד ארנה המכיל 2,812 מקומות ישיבה. גרמניה פלוריאן הארטנשטיין גרמניה גואידו גרונהייד ארצות הברית אנתוני קינג ארצות הברית אדם הס ארצות הברית דארן פן הבונדסליגה: מקום שני: 2007 חצי גמר: 2011, 2012 הגביע הגרמני: זכייה (1): 2008 גמר: 2007 חצי גמר: 2006, 2011 יורוצ'לנג': רבע גמר: 2012 מדיה וקבצים בנושא ארטלנד דראגונס בוויקישיתוף אתר האינטרנט הרשמי של ארטלנד דראגונס
קלו

קלו (למפת אתיופיה מוגדלת)   אדיס אבבה דירה דאווה מקלה גונדר אווסה ג'ימה ג'יג'יגה אריתריאה סודאן דרום סודאן קניה סומליה ג'יבוטי קלו (למפת אתיופיה רגילה)   אדיס אבבה דירה דאווה מקלה גונדר אווסה ג'ימה ג'יג'יגה אריתריאה סודאן דרום סודאן קניה סומליה ג'יבוטי קלו קלו הוא אזור היסטורי בצפון-מזרח אתיופיה שבו שכנה נגידות מוסלמית. בשלהי המאה ה-16 התיישב שבט הוררה קלו, מהאורומו, במזרח מחוז אמהרה. בשלהי המאה ה-18, בני השבט כבר ביססו עצמם ונוצרה נגידות שבירתה איין אמבה. לפני התיישבות האורומו האזור היה מוסלמי, כאשר שבט הוררה קללו שבמקורו היה פוליתאיסטי התיישבו באזור אלו אימצו בהדרגה את דת האסלאם. שליטה הגדול של קלו היה בררו לובו שהרחיב את גבולות הנגידות והשתלט על אזורים שכנים, בתקופתו גבולות קלו הגיעו עד לגבולות נסיכות שוואה, דבר אשר גרם לסכסוכי גבול. בתחילת המאה ה-19 הנגידות השתרעה על שטחים נרחבים וגבולותיה היו סולטנות אוסה במזרח, נחל מיללה בצפון מערב ונחל בוקרנה בדרום ובמערב. במרוצות המאה ה-20 וה-21 הייתה הנגידות לחלוקה מנהלית בתוך מחוז וולו. Hussein Ahmed, Islam in nineteenth-century Wallo, Ethiopia: revival, reform, and reaction, BRILL, 2001, ISBN 9004119094 Hussein Ahmed, Islam in nineteenth-century Wallo, Ethiopia: revival, reform, and reaction, BRILL, 2001, ISBN 9004119094, p. 125